Hyvä harjoittelua ohjaava fysioterapeutti!

Fysioterapeuttiopiskelijat (ryhmä SXB15K1) aloittavat kolmannen työelämäharjoittelun fysioterapiaympäristössä keväällä 18.4-26.5.2017 (10 op). Harjoittelujaksolle tulevat opiskelijat ovat nyt viidennellä lukukaudella. Tarkemmat tavoitteet ja harjoitteluun liittyvät oppimistehtävät löytyvät Metropolian Wiki-alustalta:
https://wiki.metropolia.fi/display/toimintaterapianharjoittelu/Fysioterapian+harjoittelujaksot

Opiskelijat ovat suorittaneet kaikki perusopinnot liittyen toimintakyvyn arviointiin ja fysioterapian perusmenetelmiin sekä opiskelleet terveys- ja soveltavaa liikuntaa. Soveltavan fysioterapian osa-alueista hengitys- ja verenkiertoelimistön fysioterapia, psykofyysinen fysioterapia ja pääosin tuki- ja liikuntaelimistön fysioterapia on suoritettu.
Oheisesta linkistä pääset tarkastelemaan ryhmän opetussuunnitelmaa halutessasi tarkemmin.    
http://opinto-opas-ops.metropolia.fi/index.php/fi/88094/fi/70305/SXB15K1/year/2014

Opiskelijat harjoittelevat kuuden viikon ajan ja heidän viikoittainen työaikansa on 30 tuntia/viikko. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. 
Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. Tällä harjoittelujaksolla jokaisella opiskelijalla on nimetty yhdysopettaja. Voitte olla häneen yhteydessä harjoitteluun liittyvissä asioissa. Opiskelijoita on ohjattu ottamaan etukäteen yhteyttä harjoittelupaikkaansa.

Yhteistyöterveisin

Leena Piironen 
harjoittelun yhdysopettaja
leena.piironen@metropolia.fi
puh. 050 401 3505

Mikko Harju
harjoittelun yhdysopettaja
mikko.harju@metropolia.fi
Puh. 040 334 6829